***ACOLLIDA ALUMNAT D’ESO***

**1**.- Rebuda de l’alumnat a la biblioteca per part de la Direcció i del professorat d’ESO. Després d’haver repassat les normes bàsiques, es passa llista i cadascú se’n va amb el seu grup, el/la tutor/a i l’Equip Docent corresponent. Més o menys, mitja hora de durada.

**2** .- Un cop a l’aula corresponent, en més o menys una hora, farem les següents tasques:

1. Presentació a l’aula del/de la tutor/a i, un per un, dels membres del seu Equip Docent.
2. Cada alumne/a es presenta breument (on viu, quina edat té, de quin centre ve...) .
3. Un cop feta aquesta presentació oral, en el cas de l’alumnat de 1r d’ESO (o d’un/a alumne/a nou/va), cadascú/na emplena la seva fitxa personal.
4. Es reparteixen les agendes i s’explica el seu ús.
5. Es lliura l’horari del grup i s’explica.
6. Es reparteixen les carpetes a l’alumnat que ha pagat el material escolar.
7. Es recorda a l’alumnat tot el que fa referència al material (material mínim necessari, conseqüències de no portar-lo, endur-se’l sempre a casa, l’obligatorietat de fer el pagament del material escolar del Centre...).
8. Explicació dels punts bàsics de la normativa del Centre (disciplina, retards, mòbils, lavabos...).
9. Es recorda el treball d’hàbits que es farà durant les primeres setmanes.

**(L’Equip Docent del grup acompanya en tot moment el/la tutor/a i ajuda a reforçar els missatges donats).**

Proves de nivell de 10.00 a 13.00 hores, a l’aula corresponent.